Izziņa par atzinumos sniegtajiem iebildumiem

**Ministru kabineta noteikumu projektam “Noteikumi par prioritāro projektu apkalpošanas kārtību”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | “4.1. ieguldījumu apjoms trīs gadu periodā ir vismaz 5 000 000 euro (Rīgas pilsētas administratīvajā teritorijā - vismaz 10 000 000 euro), un tas tiek veikts, lai nodrošinātu komercdarbību vismaz vienā no 2. punktā minētajiem sektoriem (darbības jomām), tai skaitā pakalpojumu nodrošināšanā šo sektoru uzņēmumiem;4.2. attiecībā uz no jauna radītajām darba vietām, projekts izpilda vienu no šiem kritērijiem:4.2.1. plānotais investīciju projekta īstenošanas rezultātā no jauna radīto darba vietu skaits trīs gadu periodā ir vismaz 75 jaunas darba vietas (Rīgas pilsētas administratīvajā teritorijā plānotas vismaz 100 jaunas darba vietas);” | **Latvijas Pašvaldību savienības 25.01.2021 iebildums: “**LPS aicina EM izvērtēt iespēju samazināt prasības vai nu punktā 4.1, vai punktā 4.2.1. un tādā veidā nodrošināt, ka projekti reģionos kvalificēsies vismaz trijiem no četriem kvalifikācijas kritērijiem.” | MK noteikumu projekts “Noteikumi par prioritāro projektu apkalpošanas kārtību” ir izstrādāts ar mērķi paātrināt un atvieglot administratīvos procesus lielajiem investīciju projektiem prioritārajās jomās, kuri potenciāli sniedz lielāko pienesumu gan no ieguldījumu, gan sektora skatu punkta. Šo noteikumu mērķis nav piemērot šādu statusu vairumam investīciju projektu, jo tas radītu risku nonākt situācijā, kad prioritāri izskatāmo administratīvo lietu skaits ir tik liels, ka būtiski kavē pārējo lietu izskatīšanu. Tāpat jāņem vērā, ka no jauna radīto darba vietu skaits tiek skatīts 3 gadu periodā un ir balstīts LIAA klientu attīstības tendencēs. Kritērijs izvēlēts, strikti balstoties uz mērķi - nodrošināt tādu investīciju projektu prioritāru apkalpošanu, kas var radīt lielāko efektu uz COVID-19 radītās krīzes seku mazināšanu, nodrošinot jaunu darba vietu izveidi un Latvijas ekonomikas transformāciju. | N/A | “4.4.1. kopējais ieguldījumu apjoms trīs gadu periodā no investīciju projekta uzsākšanas dienas ir vismaz 5 000 000 euro (Rīgas pilsētas administratīvajā teritorijā - vismaz 10 000 000 euro), un tas tiek veikts, lai nodrošinātu komercdarbību vismaz vienā no 2. punktā minētajiem sektoriem (darbības jomām); 4.4.2. attiecībā uz no jauna radītajām darba vietām, projekts izpilda vienu no šiem kritērijiem: 4.4.2.1. plānotais investīciju projekta īstenošanas rezultātā no jauna radīto darba vietu skaits trīs gadu periodā ir vismaz 75 jaunas darba vietas (Rīgas pilsētas administratīvajā teritorijā plānotas vismaz 100 jaunas darba vietas);” |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 20.01.2021, 21.01.2021, 22.01.2021, 25.01.2021. |
|  |  |
| Saskaņošanas dalībnieki | Tieslietu ministrija, Finanšu ministrija, Valsts kanceleja, Vides aizsardzības un reģionālās attīstības ministrija, Satiksmes ministrija, Iekšlietu ministrija, Pārresoru koordinācijas centrs, Latvijas pašvaldību savienība, Rīgas plānošanas reģions, Vidzemes plānošanas reģions, Latgales plānošanas reģions, Zemgales plānošanas reģions, Kurzemes plānošanas reģions, VAS “Elektroniskie sakari”, Valsts vides dienests, Vides pārraudzības valsts birojs, Sabiedrisko pakalpojumu regulēšanas komisija, VSIA “Latvijas Valsts ceļi”, Būvniecības kontroles birojs, Pilsonības un migrācijas lietu pārvalde, Valsts robežsardze, Latvijas tūrisma un rūpniecības kamera. |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | T | Satiksmes ministrija, Iekšlietu ministrija, Tieslietu ministrija, Kurzemes plānošanas reģions, Vidzemes plānošanas reģions, Latvijas pašvaldību savienība. |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Energoregulatoru sadarbības aģentūra. |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | “2. Prioritāro investīciju projektu sektori:2.1. zināšanu ietilpīga bioekonomika;2.2. biomedicīna, medicīnas tehnoloģijas, farmācija;2.3. fotonika un viedie materiāli, tehnoloģijas un inženiersistēmas; 2.4. viedā enerģētika un mobilitāte;2.5. informācijas un komunikācijas tehnoloģijas;2.6. starptautisko biznesa pakalpojumu centru darbības nodrošināšana un pakalpojumu sniegšana.2.7. būvniecība, ja tā ir saistīta ar pakalpojumu un infrastruktūras nodrošināšanu 2.1 – 2.6. apakšpunktā minēto sektoru uzņēmumiem.” | **Satiksmes ministrijas 21.01.2021 iebildums Nr.1:** “Lai pārvarētu Covid-19 infekcijas izplatības sekas, nodrošinātu sabiedrības ekonomiskās situācijas uzlabošanos un veicinātu tautsaimniecības stabilitāti, ir nepieciešams visaptverošs atbalsts vairākām tradicionālām Latvijas tautsaimniecības nozarēm, tostarp transportam un loģistikai. Ņemot vērā minēto, lūdzam papildināt noteikuma projekta 2.punktu ar transporta un loģistikas sektoru.” | **Iebildums ir** **ņemts vērā**, un Noteikumu 2.7.apakšpunkts ir papildināts ar transporta un loģistikas pakalpojumiem, ja tie ir saistīti ar pakalpojumu un infrastruktūras nodrošināšanu 2.1 – 2.6.apakšpunktā minēto sektoru uzņēmumiem. | “2.7. Būvniecības, transporta un loģistikas sektors, ja tie ir saistīti ar pakalpojumu un infrastruktūras nodrošināšanu 2.1 – 2.6.apakšpunktā minēto sektoru uzņēmumiem, ievērojot šo noteikumu 8.punktā minētos nosacījumus.” |
| 2.  | “4.3. komersanta plānotā mēneša vidējā bruto darba samaksa darbiniekiem ir ne mazāka kā 2500 euro, un investīciju projekta īstenošanas rezultātā plānoto no jauna radīto darba vietu skaits ir vismaz 50 jaunas darba vietas.” | **Satiksmes ministrijas 21.01.2021 iebildums Nr.2:** “Noteikumu projekta 4.3.apakšpunktā izvirzītais kvalifikācijas kritērijs komersantiem attiecībā uz vidējo bruto darba samaksu darbiniekiem ir pārāk augts un nav samērīgs ar šobrīd esošo vidējo bruto darba samaksu Latvijā. Ņemot vērā minēto, lūdzam aizstāt noteikuma projekta 4.3.apakšpunktā skaitli “2500” ar skaitli “1500”.” | **Iebildums ir** **ņemts vērā**, un Noteikumu 4.3.apakšpunktā minētā vidējā bruto darba samaksa ir piesaistīta vidējai bruto darba samaksai valstī, piemērojot koeficientu 1.5 reģionos, un koeficientu 2 Rīgā. Turklāt komersantiem ir dota iespēja izvēlēties, vai tie izpilda augstāku no jauna radīto darba vietu kritēriju, vai arī vidējās bruto darba algas kritēriju. Sektoros, kuri ir izvirzīti kā prioritāri, vidējā darba samaksa ir virs vidējā valstī (2020.gada III cet, 1 147 euro) , piemēram:1) Datorprogrammēšana, konsultēšana un saistītas darbības - 2169 euro; 2) Zinātniskās pētniecības darbs – 1814 euro;3) Farmaceitisko pamatvielu un farmaceitisko preparātu ražošana - 1742 euro. | “4.2. attiecībā uz no jauna radītajām darba vietām, projekts izpilda vienu no šiem kritērijiem:4.2.1. plānotais investīciju projekta īstenošanas rezultātā no jauna radīto darba vietu skaits trīs gadu periodā ir vismaz 75 jaunas darba vietas (Rīgas pilsētas administratīvajā teritorijā plānotas vismaz 100 jaunas darba vietas);4.2.2. komersanta plānotā mēneša vidējā bruto darba samaksa darbiniekiem ir ne mazāka kā Centrālās statistikas pārvaldes oficiālajā statistikas paziņojumā publicētais valstī strādājošo mēneša vidējās darba samaksas apmērs iepriekšējā gadā, kam piemērots koeficients 1,5 (Rīgas pilsētas administratīvajā teritorijā tiek piemērots koeficients 2), un investīciju projekta īstenošanas rezultātā plānoto no jauna radīto darba vietu skaits trīs gadu periodā ir vismaz 50 jaunas darba vietas (Rīgas pilsētas administratīvajā teritorijā plānotas vismaz 75 jaunas darba vietas);” |
| 3. | Anotācijas I. sadaļas 2.punkts. | **Satiksmes ministrijas 21.01.2021 iebildums Nr.3:** “Ņemot vērā, ka noteikumu projekta anotācijā trūkst pamatojuma attiecībā uz komersantam izvirzītiem kritērijiem, lūdzam papildināt to, pamatojot katra kritērija izvirzīšanas nepieciešamību komersantam.” | **Iebildums ir ņemts vērā** un anotācija ir papildināta ar skaidrojumu pie katra kritērija.  | Papildināts Anotācijas I. sadaļas 1.punkts. |
| 4.  | Anotācijas II. sadaļas 2.punkts | **Satiksmes ministrijas 21.01.2021 iebildums Nr.4:** “Noteikumu projekta anotācijas II. sadaļas “Tiesību akta projekta ietekme uz sabiedrību, tautsaimniecības attīstību un administratīvo slogu” 2.punktā ir iekļauta informācija par plānoto ietekmi uz tautsaimniecību, balstoties uz 2019.gada datiem, kad nebija COVID-19 infekcijas izplatības ietekmes uz tautsaimniecību. Ņemot vērā minēto, lūdzam noteikumu projekta anotācijas II sadaļas 2.punktā iekļaut informāciju par plānoto noteikumu projekta ietekmi uz tautsaimniecību, balstoties uz 2020.gada datiem.” | **Iebildums ir ņemts vērā** un anotācija ir precizēta, ņemot vērā aprēķinus par 2020.g. ekonomisko situāciju un COVID-19 krīzes ietekmi. | Precizēts Anotācijas II. sadaļas 2. punkts: “Plānotā ietekme uz tautsaimniecību, balstoties uz 2019.un 2020.gada datiem: vismaz 50 – 70 investīciju projektiem tiks nodrošināts ātrāks īstenošanas process, tādējādi sekmējot finanšu resursu pieaugumu Latvijas ekonomikā vismaz 100M euro apmērā, kā arī nodrošinot vismaz 1000 jaunu darba vietu ātrāku izveidi.” |
| 5. | “11. Šo noteikumu 8.punktā minēto lēmumu Latvijas Investīciju un attīstības aģentūra triju darbdienu laikā no projekta apstiprināšanas brīža publicē oficiālajā izdevumā "Latvijas Vēstnesis" (..).” | **Finanšu ministrijas 21.01.2021 priekšlikums Nr.1**: “Lūdzam precizēt noteikumu projekta 11.punktā iekļauto atsauci uz atbilstošu noteikumu projekta punktu.” | **Priekšlikums ir ņemts vērā** un Noteikumu 11.punkts ir precizēts. | “11. Šo noteikumu 9.punktā minēto lēmumu Latvijas Investīciju un attīstības aģentūra triju darbdienu laikā no projekta apstiprināšanas brīža publicē oficiālajā izdevumā "Latvijas Vēstnesis" (..).” |
| 6. | Anotācijas I. sadaļas 2.punkts. | **Finanšu ministrijas 21.01.2021 priekšlikums Nr.2**: “Anotācijas I sadaļas 2.punktā (2.lpp.) norādīts, (..) ka iesniegumā jānorāda noteikumu projekta 6.punktā prasītā informācija, kā arī kopā ar iesniegumu jāiesniedz arī informācija, kas apliecina, ka uzņēmumam nav nodokļu parāds, kas kopsummā pārsniedz 1000 euro. Vēršam uzmanību, ka noteikumu projekta 7.punktā ir uzskaitīta informācija, kas jānorāda iesniegumā. Lūdzam precizēt anotācijas I sadaļas 2.punktā iekļauto atsauci uz atbilstošu noteikumu projekta punktu.” | **Priekšlikums ir ņemts vērā** un anotācija ir precizēta.  | Precizēts Anotācijas I. sadaļas 2. punkts: “Iesniegumā jānorāda Noteikumu 7.punktā prasītā informācija.” |
| 7. | Anotācijas I. sadaļas 2.punkts | **Iekšlietu ministrijas 21.01.2021 iebildums Nr.1: “**Lūdzam papildināt projektu vai projekta anotācijas I. sadaļas 2.punktu, sniedzot skaidrojumu frāzei “prioritāro pakalpojumu sniegšanas kārtība un termiņš”, jo projekta pielikumā ir ietverts tikai atsevišķu tiesību normu uzskaitījums bez saprotamas norādes uz vēlamo pakalpojumu prioritāru sniegšanas kārtību un termiņu. (..) Vienlaikus arī nav skaidrs, vai iestādei, kas izskata dokumentus, būtu jāprioritizē šo komersantu lietas starp minētajos noteikumos paredzētajiem atsevišķo personu kategoriju subjektiem, kā piemēram, personām ar bēgļa vai alternatīvo statusu vai ārzemniekiem, kuriem piešķirts cilvēku tirdzniecības upura statuss vai citiem subjektiem, kuriem tiesiskais regulējums paredz paātrinātu dokumentu izskatīšanu, ja minēto personu dokumenti tiktu saņemti, piemēram, vienas dienas ietvaros. Jāatzīmē, ka no projekta pašlaik nav skaidrs arī subjektu loks, uz ko būtu attiecināma prioritārā kārtība, proti, saskaņā ar projekta 3.punktu prioritāte attiecināma uz pakalpojumiem un gadījumiem attiecībā uz prioritārajiem investīciju projektiem, taču projekta pielikumā pievienotā saraksta 1.10. un 1.11.apakšpunktā norādītas normas pēc būtības attiecās uz ārzemnieka ieceļošanas un uzturēšanās tiesību izvērtēšanu, tai skaitā arī no drošības viedokļa (..).” | **Iebildums ir ņemts vērā** un anotācijas I. sadaļas 2.punkts ir papildināts. Skaidrojam, ka prioritārā kārtība un termiņš, kādā apkalpojami prioritārie investīciju projekti, ir noteikts “Covid-19 infekcijas seku pārvarēšanas likuma” 59.panta 3.daļā: Ja šā panta otrajā daļā minētajā sarakstā ietverto pakalpojumu sniegšanas termiņš atbilstoši attiecīgās jomas darbību regulējošiem normatīvajiem aktiem ir garāks par piecām darbdienām, tad prioritārā kārtībā attiecīgais pakalpojums sniedzams vismaz divas reizes īsākā termiņā un par to netiek piemērota papildu maksa.Noteikumos un likumā ietvertais regulējums neierobežo pārvaldes iestāžu rīcības brīvību iekšējā darba organizācijas jautājumos, līdz ar to neizslēdz iespēju, ka ar citiem normatīvajiem aktiem var būt arī citu subjektu grupas, kurām līdzīgi ir jānodrošina prioritāra apkalpošana. Prognozētais prioritāro investīciju projektu loks varētu būt 50 – 70 investīciju projekti gadā, balstoties uz 2019. un 2020.gada datiem. Piemērojot prioritārās kārtības un termiņa noteikumus Pielikumā iekļautajos Imigrācijas likuma un MK noteikumu “Uzturēšanās atļauju noteikumi” regulētajos gadījumos, par subjektu loku uzskatāms komersants un tā nodarbinātie. | Anotācijas I. sadaļas 2.punkts papildināts ar tekstu: “Prioritārā kārtība un termiņš, kādā apkalpojami prioritārie investīciju projekti, ir noteikts “Covid-19 infekcijas seku pārvarēšanas likuma” 59.panta 3.daļā: “Ja šā panta otrajā daļā minētajā sarakstā ietverto pakalpojumu sniegšanas termiņš atbilstoši attiecīgās jomas darbību regulējošiem normatīvajiem aktiem ir garāks par piecām darbdienām, tad prioritārā kārtībā attiecīgais pakalpojums sniedzams vismaz divas reizes īsākā termiņā un par to netiek piemērota papildu maksa.” |
| 8. | Pielikuma 1.10.apakšpunkts

|  |  |
| --- | --- |
| **1.10.** | **Imigrācijas likums** |
| 1.10.1. | 15.pants |
| 1.10.2. | 33.pants |
| 1.10.3. | 38.pants |

 | **Iekšlietu ministrijas 21.01.2021 iebildums Nr.2:** “Svītrot projekta pielikuma 1.10.apakšpunktā iekļautās atsauces uz Imigrācijas likuma normām: 1.1.projekta pielikuma 1.10.1.apakšpunktā norādīto Imigrācijas likuma 15.pantu.(..)1.2.projekta pielikuma 1.10.2.apakšpunktā norādīto Imigrācijas likuma 33.pantu.(..)1.3.projekta pielikuma 1.10.3.apakšpunktā norādīto Imigrācijas likuma 38.pantu. Norādām, ka Imigrācijas likuma 38.pantā noteiktā uzdevuma prioritāra izpilde var tikai paātrināt uzturēšanās atļaujas anulēšanas procesu, kas pirmšķietami neatbilst projektā norādītajam mērķim.(..)Vēršam uzmanību uz to, ka zemāka juridiskā spēka normatīvajā aktā, proti, Ministru kabineta noteikumos, nevar paredzēt regulējumu, kas ir pretrunā augstāka juridiskā spēka tiesību aktā, proti, likumā, paredzētajam regulējumam.” | **Iebildums ir sasaistīts ar Iekšlietu ministrijas iebildumu Nr.1, kas ir ņemts vērā un ir sniegts skaidrojums, ka** prioritārā kārtība un termiņš, kādā apkalpojami prioritārie investīciju projekti, ir noteikts “Covid-19 infekcijas seku pārvarēšanas likuma” 59.panta 3.daļā.Līdz ar to skaidrojam, ka konflikts starp zemāka juridiskā spēka tiesību akta (MK noteikumi) un augstāka juridiskā spēka tiesību akta (likums) regulējumu nerodas. Pielikumā (1.10.3. apakšp.) Imigrācijas likuma 38.pants ir iekļauts ar mērķi paātrināt ar uzturēšanās atļauju saistīto lēmumu pieņemšanu. | N/A |
| 9. | Pielikuma 1.11.apakšpunkts

|  |  |
| --- | --- |
| **1.11.** | **Ministru kabineta** **2010.gada 21.jūnija** **noteikumi Nr.564 “****Uzturēšanās atļauju** **noteikumi”** |
| 1.11.1. | 16.1 punkts |
| 1.11.2.  | 24.punkts |
| 1.11.3.  | 95.punkts |

 | **Iekšlietu ministrijas 21.01.2021 iebildums Nr.3: “**Lūdzam svītrot projekta pielikuma 1.11.apakšpunktā iekļautās atsauces uz Ministru kabineta 2010.gada 21.jūnija noteikumu Nr.564 “Uzturēšanās atļauju noteikumi” 161., 24., un 95.punktu. Vēršam uzmanību, ka norādītajās Ministru kabineta 2010.gada 21.jūnija noteikumu Nr.564 “Uzturēšanās atļauju noteikumi” normās noteiktajās procedūras jau ir paredzēti izsmeļoši nosacījumi atšķirīgas kārtības piemērošanai. (..) Lai nodrošinātu tiesisko skaidrību un noteiktu atsevišķu nosacījumu par saīsinātu izskatīšanas un procedūru termiņu attiecībā uz komersantiem, kas atbilst prioritāro investīciju projektu statusam, būtu izvērtējama iespēja izstrādāt grozījumus Uzturēšanās atļauju noteikumos.” | **Iebildums ir sasaistīts ar Iekšlietu ministrijas iebildumu Nr.1, kas ir ņemts vērā un ir sniegts skaidrojums, ka prioritārā kārtība un termiņš, kādā apkalpojami prioritārie investīciju projekti, ir noteikts “Covid-19 infekcijas seku pārvarēšanas likuma” 59.panta 3.daļā.** Minētais pants skaidri nosaka, ka, ja sarakstā ietverto pakalpojumu sniegšanas termiņš atbilstoši attiecīgās jomas darbību regulējošiem normatīvajiem aktiem ir garāks par piecām darbdienām, tad prioritārā kārtībā attiecīgais pakalpojums sniedzams vismaz divas reizes īsākā termiņā un par to netiek piemērota papildu maksa. Ņemot vērā minēto, prioritāte ir augstāka juridiskā spēka tiesību aktam, kas šajā gadījumā ir “Covid-19 infekcijas seku pārvarēšanas likums”. | N/A |
| 10. | Anotācijas I. sadaļas 2.punkts | **Iekšlietu ministrijas 21.01.2021 priekšlikums Nr.1:** “Informāciju par prioritārajiem investīciju projektiem norādīt Latvijas Investīciju un attīstības aģentūras interneta vietnē, jo pretējā gadījumā informācijas iegūšana par attiecīgajiem uzņēmumiem var būt laikietilpīga.” | **Priekšlikums ņemts vērā** un anotācijas I. sadaļas 2.punkts ir papildināts.  | Anotācijas I. sadaļas 2.punktā iekļauts: “Informācija par apstiprinātajiem prioritāro investīciju statusa projektiem tiek publicēta Latvijas Investīciju un attīstības aģentūras interneta vietnē [www.liaa.gov.lv](http://www.liaa.gov.lv).”  |
| 11. | “6. Lai pieteiktu investīciju projektu, kas atbilst šo noteikumu 4.punktā minētajiem kritērijiem, komersants elektroniski iesniedz Latvijas Investīciju un attīstības aģentūrā attiecīgu iesniegumu, kas parakstīts ar drošu elektronisko parakstu un apliecināts ar laika zīmogu, vai iesniedz bez droša elektroniskā paraksta valsts pārvaldes pakalpojumu portālā www.latvija.lv.” | **Iekšlietu ministrijas 21.01.2021 priekšlikums Nr.2: “**Projekta 6.punktā paredzēts, ka lai pieteiktu investīciju projektu, (..) komersants elektroniski iesniedz Latvijas Investīciju un attīstības aģentūrā attiecīgu iesniegumu, kas parakstīts ar drošu elektronisko parakstu un apliecināts ar laika zīmogu, vai iesniedz bez droša elektroniskā paraksta valsts pārvaldes pakalpojumu portālā www.latvija.lv. Norādām, ka valsts pārvaldes pakalpojumu portālā www.latvija.lv paredz arī iespēju iesniegt iesniegumus ar drošu elektronisko parakstu un apliecināt tos ar laika zīmogu. Tādējādi būtu izvērtējama projekta 6.punktā ietverto vārdu “bez droša elektroniskā paraksta” svītrošana.” | **Priekšlikums ņemts vērā** un noteikumu 6.punkts precizēts.  | “6. Lai pieteiktu investīciju projektu, kas atbilst šo noteikumu 4.punktā minētajiem kritērijiem, komersants elektroniski iesniedz Latvijas Investīciju un attīstības aģentūrā attiecīgu iesniegumu, kas parakstīts ar drošu elektronisko parakstu un apliecināts ar laika zīmogu, vai iesniedz to valsts pārvaldes pakalpojumu portālā www.latvija.lv.” |
| 12. | “6. Lai pieteiktu investīciju projektu, kas atbilst šo noteikumu 4.punktā minētajiem kritērijiem, komersants elektroniski iesniedz Latvijas Investīciju un attīstības aģentūrā attiecīgu iesniegumu, kas parakstīts ar drošu elektronisko parakstu un apliecināts ar laika zīmogu, vai iesniedz bez droša elektroniskā paraksta valsts pārvaldes pakalpojumu portālā www.latvija.lv.” | **Tieslietu ministrijas 22.01.2021 iebildums Nr.1:** “Administratīvā procesa likuma 56. panta pirmā daļa noteic, ka iesniegumu var iesniegt mutvārdos vai rakstveidā. Savukārt Administratīvā procesa likuma 3. panta pirmā daļa noteic, ka šo likumu piemēro administratīvajā procesā iestādē, ciktāl citu likumu speciālajās tiesību normās nav noteikta cita kārtība. Līdz ar to speciālajā likumā var paredzēt citādāku regulējumu nekā Administratīvā procesa likumā, bet projekta sākotnējās *(ex-ante)* ietekmes novērtējuma ziņojuma (turpmāk – anotācija) I sadaļas 2. punktā nav informācijas par to, no kuras likuma normas izriet Ministru kabineta tiesības noteikt, ka persona var iesniegt iesniegumu tikai elektroniski. Ievērojot minēto, lūdzam precizēt projektu atbilstoši Administratīvā procesa likumam vai papildināt anotāciju.” | **Iebildums ir ņemts vērā** un noteikumu 7. punkts ir precizēts. | “7. Lai pieteiktu investīciju projektu, kas atbilst šo noteikumu 4. punktā minētajiem kritērijiem, komersants iesniedz Latvijas Investīciju un attīstības aģentūrā attiecīgu iesniegumu.” |
| 13. | “7.1. saimnieciskās darbības veicēja nosaukums, nodokļu maksātāja reģistrācijas numurs, e-pasta adrese un NACE 2. red. klasifikācijas kods;” | **Tieslietu ministrijas 22.01.2021 iebildums Nr.2:** “Atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (..) 124. un 44. punktam Ministru kabineta noteikumu projektā neizmanto abreviatūras, kas nav vispārzināmas, tostarp abreviatūru "NACE". Ievērojot minēto, lūdzam precizēt projekta 7.1. apakšpunktu. | **Iebildums ir ņemts vērā** un noteikumi 7.1. apakšpunkts ir precizēts.  | “7.1. saimnieciskās darbības veicēja nosaukums, nodokļu maksātāja reģistrācijas numurs, e-pasta adrese un Vispārējās ekonomiskās darbības klasifikācijas Eiropas Kopienā 2.redakcijas (turpmāk - NACE 2. red.) klasifikācijas kods;” |
| 14.  | “9. Latvijas Investīciju un attīstības aģentūra, pamatojoties uz komersanta iesniegumā norādīto informāciju, pieņem lēmumu par investīciju projekta atbilstību prioritārajam statusam apstiprināšanu, ja investīciju projekts atbilst šo noteikumu 4. punktā noteiktajiem kritērijiem.” | **Tieslietu ministrijas 22.01.2021 iebildums Nr.3:** “Latvijas Investīciju un attīstības aģentūra, pamatojoties uz projekta 9. punktu, pieņem lēmumu par investīciju projekta atbilstību prioritārajam statusam. Pieņemot, ka projekta 11. punkts noteic projekta 9. punktā minētā lēmuma paziņošanas kārtību, vēršam uzmanību, ka 9. punktā nav norādīts, ka gadījumā, ja investīciju projekts neatbilst projekta 4. punktā noteiktajiem kritērijiem, Latvijas Investīciju un attīstības aģentūra pieņem lēmumu par atteikumu apstiprināt investīciju projektu prioritārajam statusam. Lai nodrošinātu Administratīvā procesa likumā nostiprinātās tiesības apstrīdēt un pārsūdzēt lēmumu par atteikumu, lūdzam precizēt projektu un skaidri norādīt uz nelabvēlīga administratīvā akta pieņemšanas un paziņošanas kārtību.” | **Iebildums ir ņemts vērā** un ir precizēts Noteikumu 10.punkts. | “10. Latvijas Investīciju un attīstības aģentūra, pamatojoties uz izvērtējumu par komersanta iesniegumā norādītās informācijas atbilstību šajos noteikumos noteiktajām prasībām, pieņem lēmumu par investīciju projekta atbilstību prioritārajam statusam apstiprināšanu vai noraidīšanu (atteikumu), par pieņemto lēmumu informējot iesniedzēju Paziņošanas likumā noteiktajā kārtībā.” |
| 15. | “10. Latvijas Investīciju un attīstības aģentūra ir tiesīga pieprasīt no komersanta papildu vai precizējošu informāciju un dokumentus, ja vienlaikus ar iesniegumu nav iesniegta visa prasītā informācija un dokumenti. Latvijas Investīciju un attīstības aģentūrai ir tiesības noteikt papildu informācijas iesniegšanas termiņu, kas nevar būt īsāks par piecām darba dienām, kā arī tiesības atteikt investīciju projekta apstiprināšanu, ja informācija netiek sniegta.” | **Tieslietu ministrijas 22.01.2021 iebildums Nr.4. “**Vēršam uzmanību, ka projekta 10. punkta pirmais teikums dublē Administratīvā procesa likuma 59. panta otro daļu, tāpēc saskaņā ar noteikumu Nr. 108 3.2. apakšpunktu lūdzam to svītrot.” | **Iebildums ir ņemts vērā** un Noteikumu projekta attiecīgais punkts ir precizēts.  | “9. Ja vienlaikus ar iesniegumu nav iesniegta visa prasītā informācija un dokumenti, Latvijas Investīciju un attīstības aģentūrai ir tiesības noteikt papildu informācijas un dokumentu iesniegšanas termiņu, kas nevar būt īsāks par piecām darba dienām, kā arī tiesības atteikt investīciju projekta apstiprināšanu, ja informācija netiek sniegta.” |
| 16. | “11. Šo noteikumu 8.punktā minēto lēmumu Latvijas Investīciju un attīstības aģentūra triju darbdienu laikā no projekta apstiprināšanas brīža publicē oficiālajā izdevumā "Latvijas Vēstnesis", vienlaicīgi nosūtot lēmumu uz komersanta iesniegumā norādīto e-pasta adresi, kā arī informējot atbildīgās tiešās un pastarpinātās valsts pārvaldes iestādes un privātpersonas, kuras ir iesaistītas pakalpojumu sniegšanā, veicot valsts pārvaldes uzdevumus, tostarp investīciju projekta īstenošanai nepieciešamo darbību saskaņošanā.” | **Tieslietu ministrijas 22.01.2021 iebildums Nr.5** “Projekta 11. punkts noteic, ka Latvijas Investīciju un attīstības aģentūra lēmumu par investīciju projekta atbilstību prioritārajam statusam apstiprināšanu publicē oficiālajā izdevumā "Latvijas Vēstnesis". Vēršam uzmanību, ka to jau noteic Covid-19 infekcijas izplatības seku pārvarēšanas likuma 59. panta piektā daļa, tāpēc projektā tas nav jādublē. (..) Ievērojot minēto, lūdzam atbilstoši precizēt projektu. (..) Projekta 11. punktā ietverta atsauce uz noteikumu 8. punktā minēto lēmumu. Ņemot vērā, ka projekta 8. punkts noteic iesniegumam pievienojamos dokumentus, nevis paredz kāda lēmuma pieņemšanu, lūdzam atbilstoši precizēt projekta 11. punktu.” | **Iebildums ir ņemts vērā** un Noteikumu projekta attiecīgais punkts ir precizēts | “12. Šo noteikumu 10.punktā minēto lēmumu Latvijas Investīciju un attīstības aģentūra triju darbdienu laikā no projekta apstiprināšanas vai noraidīšanas brīža nosūta uz komersanta iesniegumā norādīto e-pasta adresi, kā arī informē atbildīgās tiešās un pastarpinātās valsts pārvaldes iestādes un privātpersonas, kuras ir iesaistītas pakalpojumu sniegšanā, veicot valsts pārvaldes uzdevumus, tostarp investīciju projekta īstenošanai nepieciešamo darbību saskaņošanā, ja tādas ir norādītas šo noteikumu 7.punktā minētajā iesniegumā.” |
| 17. | “12. Lēmumu par atteikumu apstiprināt investīciju projektu prioritārajam statusam var apstrīdēt Administratīvā procesa likumā noteiktajā kārtībā.” | **Tieslietu ministrijas 22.01.2021 iebildums Nr.6: “**Vēršam uzmanību, ka atbilstoši noteikumu Nr. 108 3.2. apakšpunktam projektā neietver tiesību normas, kas dublē augstāka normatīvā akta tiesību normās ietverto tiesisko regulējumu. Ievērojot minēto, projektā nav jāiekļauj vispārīga norāde uz tiesībām apstrīdēt lēmumu par atteikumu apstiprināt investīciju projektu prioritārajam statusam Administratīvā procesa likumā noteiktajā kārtībā, jo to vispārīgi jau paredz Administratīvā procesa likuma 76. pants, tāpēc lūdzam svītrot projekta 12. punktu.(..)” | **Iebildums ir ņemts vērā** un punkts Nr.12 ir svītrots.  | N/A |
| 18.  | “14. Šo noteikumu 13. punkts ir piemērojams sākot ar dienu, kad Būvniecības informācijas sistēma nodrošina atbilstošu funkcionalitāti, bet ne agrāk kā no 2021. gada 1. marta.” | **Tieslietu ministrijas 22.01.2021 iebildums Nr.7:** Lūdzam izvērtēt iespēju projekta 14. punktā noteikt arī maksimālo termiņu, kādā Būvniecības informācijas sistēmā jānodrošina atbilstoša funkcionalitāte, lai nerastos situācija, kad tas netiek nodrošināts ilgtermiņā, tādējādi projektā ietverot praksē nepiemērojamu tiesību normu. | **Iebildums ir ņemts vērā** un attiecīgais punkts it papildināts ar maksimālo funkcionalitātes nodrošināšanas termiņu - 15.05.2021. | “14. Šo noteikumu 13. punkts ir piemērojams sākot ar dienu, kad Būvniecības informācijas sistēma nodrošina atbilstošu funkcionalitāti, bet ne agrāk kā no 2021. gada 1. marta un ne vēlāk kā no 2021.gada 15.maija.” |
| 19.  | N/A | **Tieslietu ministrijas 22.01.2021 iebildums Nr.8 “**Ņemot vērā, ka Covid-19 infekcijas izplatības seku pārvarēšanas likuma 59. panta otrā daļa, kurā ietverts pilnvarojums Ministru kabinetam izdot noteikumus, stāsies spēkā 2021. gada 1. februārī, projekta virzībā lūdzam nodrošināt, ka projekts stāsies spēkā ne ātrāk kā 2021. gada 1. februārī.” | **Iebildums ir ņemts vērā** un Noteiktumu projekts ir papildināts ar 16.punktu, kas nosaka Noteikumu stāšanos spēkā 1.februārī.  | “16. Noteikumi stājas spēkā 2021.gada 1.februārī.” |
| 20. | Anotācijas I. sadaļas 2.punkts. | **Tieslietu ministrijas 22.01.2021 iebildums Nr.9** “Lūdzam anotācijā sniegt izvērstāku skaidrojumu par izvēlēto kārtību, kādā noteikts valsts pārvaldes uzdevumu ietvaros sniedzamo pakalpojumu saraksts, proti, kādēļ tieši šie pakalpojumi ir atzīti par prioritāriem, salīdzinot ar citiem pakalpojumiem.” | **Iebildums ir ņemts vērā** un anotācijas I. sadaļas 2.punkts ir papildināts. | Anotācijas I. sadaļas 2.punktā iekļauts: “Noteikumu pielikumā ir ietverti tiešās un pastarpinātās pārvaldes iestāžu sniegtie pakalpojumi, kuru sniegšanas termiņš var ietekmēt investīciju projektu īstenošanu no komersantu puses, neiekļaujot tādus pakalpojumus, kas ietekmē sabiedrības līdzdalības iesējas un tiesības attiecībā uz līdzdalību lēmumu pieņemšanas procesā to likumīgo interešu aizsardzībai.Pielikumā atbilstoši likumā ietvertajam deleģējumam ir ietverti arī tie gadījumi, kad ir nepieciešams saņemt saskaņojumu no privātpersonām, kuras ir iesaistītas pakalpojumu sniegšanā, veicot valsts pārvaldes uzdevumus, tostarp investīciju projekta īstenošanai nepieciešamo darbību saskaņošanā (piemēram, saistītās infrastruktūras turētāji).” |
| 21.  | Pielikuma 1.5. apakšpunkts

|  |  |
| --- | --- |
| **1.5.** | **Likums “Par Latvijas** **Republikas Uzņēmumu****reģistru”** |
| 1.5.1. | 8.panta devītā daļa |

 | **Tieslietu ministrijas 22.01.2021 iebildums Nr.10 “**Projekta 3. punkts noteic, ka projekta pielikumā norādītie valsts pārvaldes pakalpojumi un gadījumi, nodrošināmi prioritārā kārtībā un termiņā attiecībā uz prioritārajiem investīciju projektiem. (..) Latvijas Republikas turpmāk – Reģistrs) kompetencē ir pasākums, kas norādīts pielikuma 5. punktā un kuru regulē likuma "Par Latvijas Republikas Uzņēmumu reģistru" (turpmāk - Reģistra likums) 8. panta devītā daļa. (..) Vēršam uzmanību, ka norādītā tiesību norma nav attiecināma uz komersantiem, bet gan ir attiecināma uz Uzņēmumu reģistra žurnālā ierakstāmajiem subjektiem - individuālajiem (ģimenes) uzņēmumiem, zemnieka un zvejnieka saimniecību, kooperatīvajām sabiedrībām. Līdz ar to lūdzam svītrot projekta pielikuma 5. punktu.(..) | **Iebildums ir ņemts vērā** un likuma "Par Latvijas Republikas Uzņēmumu reģistru" 8.panta devītā daļa ir izslēgta no pielikuma (Pielikuma 1.5.p.) | Pielikums ir precizēts |
| 22. | “4.1. ieguldījumu apjoms trīs gadu periodā ir vismaz 10 000 000 euro, un tas tiek veikts, lai nodrošinātu komercdarbību vismaz vienā no 2. punktā minētajiem sektoriem (darbības jomām), tai skaitā pakalpojumu nodrošināšanā šo sektoru uzņēmumiem;” | **Kurzemes plānošanas reģiona 21.01.2021 iebildums Nr.1: “**Noteikumu 4.1. apakšpunktu papildināt ar norādi, ka ieguldījumu apjoms Kurzemes, Zemgales, Latgales un Vidzemes plānošanas reģionos trīs gadu periodā - vismaz 5 000 000 euro”. | **Iebildums ņemts vērā** un noteikumu 4.4.1.apakšpunktā veikti atbilstoši precizējumi. | “4.4.1. kopējais ieguldījumu apjoms trīs gadu periodā no investīciju projekta uzsākšanas dienas ir vismaz 5 000 000 euro (Rīgas pilsētas administratīvajā teritorijā - vismaz 10 000 000 euro), un tas tiek veikts, lai nodrošinātu komercdarbību vismaz vienā no 2. punktā minētajiem sektoriem (darbības jomām);” |
| 23. | “4.2. investīciju projekta īstenošanas rezultātā plānoto darba vietu skaits ir vismaz 100 jaunas darba vietas (Rīgas pilsētas pašvaldībā administratīvajā teritorijā - vismaz 150 jaunas darba vietas); 4.3. komersanta plānotā mēneša vidējā bruto darba samaksa darbiniekiem ir ne mazāka kā 2500 euro, un investīciju projekta īstenošanas rezultātā plānoto no jauna radīto darba vietu skaits ir vismaz 50 jaunas darba vietas.” | **Kurzemes plānošanas reģiona 21.01.2021 iebildums Nr.2: “**Noteikumu 4.2. apakšpunkt papildināt ar norādi, ka investīciju projekta īstenošanas rezultātā plānoto darba vietu skaitsKurzemes, Zemgales, Latgales un Vidzemes plānošanas reģionos ir vismaz 50 jaunas darba vietas” **un iebildums** **Nr.3: “**Noteikumu 4.3. apakšpunktu papildināt ar norādi, ka komersanta plānotā mēneša vidējā bruto darba samaksa darbiniekiem apjoms Kurzemes, Zemgales, Latgales un Vidzemes plānošanas reģionos ne mazāka kā 1500 euro, un investīciju projekta īstenošanas rezultātā plānoto no jauna radīto darba vietu skaits ir vismaz 30 jaunas darba vietas.” | **Iebildumi ir ņemti vērā daļēji:** 1) samazinot no jauna radīto darba vietu skaitu no 100 uz 75 reģionos un no 150 uz 100 Rīgas pilsētas administratīvajā teritorijā, kā arī precizējot, ka kritērijs vērtējams ilgākā, 3 gadu periodā; 2) piesaistot vidējās bruto algas samaksas kritēriju vidējai bruto algai valstīt iepriekšējā kalendārajā gadā un nosakot, ka tiek piemērots koeficients 1.5 reģionos un koeficients 2 Rīgas pilsētas administratīvajā teritorijā (pēc Centrālās statistikas pārvaldes datiem vidējā bruto alga 2020.g. 2.cet. bija 1118 eur; tātad reģionos izpildāmais kritērijs būtu 1677 eur); 3) dodot komersantiem iespēju neizpildīt jaunu darba vietu un atalgojuma kritēriju, ja tie izpilda pārējos kritērijus (jāizpilda 3 no četriem kritērijiem, kas definēti 4.4. apakšpunktā).Papildus skaidrojam, ka pretēji pašvaldību bažām, komersantu pārstāvētas organizācijas – Latvijas tūrisma un rūpniecības kameras – izteiktais priekšlikums ir pat augstāka vidējā bruto darba alga nekā iekļauts šajos noteikumos - ne mazāka kā 2000 euro, un investīciju projekta īstenošanas rezultātā plānoto no jauna radīto darba vietu skaits ir vismaz 50 jaunas darba vieta, kas atbilst Noteikumu 4.4.2.2. apakšpunktā paredzētajam. | “4.4.2. attiecībā uz no jauna radītajām darba vietām, projekts izpilda vienu no šiem kritērijiem: 4.4.2.1. plānotais investīciju projekta īstenošanas rezultātā no jauna radīto darba vietu skaits trīs gadu periodā ir vismaz 75 jaunas darba vietas (Rīgas pilsētas administratīvajā teritorijā plānotas vismaz 100 jaunas darba vietas); 4.4.2.2. komersanta plānotā mēneša vidējā bruto darba samaksa darbiniekiem ir ne mazāka kā Centrālās statistikas pārvaldes oficiālajā statistikas paziņojumā publicētais valstī strādājošo mēneša vidējās darba samaksas apmērs iepriekšējā gadā, kam piemērots koeficients 1,5 (komersantiem, kas īsteno investīciju projektus Rīgas pilsētas administratīvajā teritorijā tiek piemērots koeficients 2), un investīciju projekta īstenošanas rezultātā plānoto no jauna radīto darba vietu skaits trīs gadu periodā ir vismaz 50 jaunas darba vietas (komersantiem, kas īsteno investīciju projektus Rīgas pilsētas administratīvajā teritorijā plānotas vismaz 75 jaunas darba vietas); |
| 24. | Anotācijas I. sadaļas 2.punkts. | **Kurzemes plānošanas reģiona 21.01.2021 iebildums Nr.4: “**Noteikumiem attiecībā pret Lietuvas, Igaunijas un Polijas līdzvērtīgiem dokumentiem ir jāparedz skaidri redzamas priekšrocības investīcijām Latvijā.” | **Iebildums ir ņemts vērā** un informācija iekļauta anotācijas I. sadaļas 2.punktā.  | Anotācijas I. sadaļas 2.punktā iekļauts salīdzinājums starp Latvijas un Lietuvas piedāvājumu.  |
| 25. | Anotācijas I. sadaļas 2.punkts. | **Pārresoru koordinācijas centra 21.01.2021 priekšlikums:** “Precizēt noteikumu projekta anotācijas 2.punktu, detalizētāk pamatojot investīciju projektu kvalifikācijas kritērijos noteikto apjomu izvēli (..).” | **Priekšlikums ir ņemts vērā** un anotācijas I. sadaļas 2.punkts ir papildināts. | Anotācijas I. sadaļas 2.punkts ir papildināts ar pamatojumu par katru kritēriju (4.lpp.). |
| 26. | Anotācijas I. sadaļas 2.punkts. | **Vides aizsardzības un reģionālās attīstības ministrijas 21.01.2021 priekšlikums: “**1) lūgums skaidrot, vai Projekts ir attiecināms uz visiem investīciju projektiem, neatkarīgi no to finansējuma avota un tā, vai projektu administrē/pārauga/plāno Latvijas Investīciju un attīstības aģentūra vai kāda cita iestāde, piemēram, Centrālā finanšu un līgumu aģentūra;2) tāpat lūgums skaidrot, vai Projekta 4.2. un 4.3.apakšpunktā minēto kritēriju izpilde nav obligāta arī attiecībā uz tādiem investīciju projektiem viedās enerģētikas jomā, kas ir saistīti ar esošo elektroenerģijas ražošanas iekārtu aizstāšanu.” | **Priekšlikums ir ņemts vērā** un anotācijas I. sadaļas 2.punkts ir papildināts. | Anotācijas I. sadaļas 2.p. papildināts: “Noteikumi ir attiecināmi uz visiem investīciju projektiem, neatkarīgi no to finansējuma avota un projektu administrējošās vai pārraugošās iestādes.” un “(..) projekta 4.4.2. un 4.4.3.apakšpunktā minēto kritēriju izpilde (t.i., minimālais no jauna radīto darba vietu skaits) nav obligāta prasība attiecībā uz investīciju projektiem viedās enerģētikas jomā, ja investīciju projekts ir saistīts ar jaunu elektroenerģijas ražošanas iekārtu ieviešanu (piemēram, vēja vai saules elektrostaciju ieviešanu) vai elektroenerģijas ražošanas jaudu palielināšanu atjaunojamo energoresursu jomā (t.sk, aizstājot esošās elektroenerģijas ražošanas iekārtas).” |
| 27. | Anotācijas I. sadaļas 2.punkts. | **Vides pārraudzības valsts biroja 20.01.2021 priekšlikums:** “Anotācijā būtu nepieciešams sniegt nepārprotamu norādi, ka ar prioritāru investīciju projektu saistīts administratīvais process iestādē šādā gadījumā varētu būt uzskatāms par Administratīvā procesa likuma 64. panta otrajā daļā minēto objektīvo iemeslu termiņa neievērošanai (tā pagarināšanai) citās administratīvajās lietās.” | **Priekšlikums ir ņemts vērā** un anotācijas I. sadaļas 2.punkts ir papildināts. | Anotācijas I. sadaļas 2.punkts ir papildināts ar sekojošo: “Gadījumā, ja prioritāro investīciju projektu apkalpošanas dēļ tiek kavēta citu attiecīgajā iestādē iesniegto administratīvo lietu izskatīšana, tas ir uzskatāms par objektīvu un attaisnojošu iemeslu pagarināt termiņu neprioritāro administratīvo lietu izskatīšanai.” |
| 28. | “4.2. investīciju projekta īstenošanas rezultātā plānoto darba vietu skaits ir vismaz 100 jaunas darba vietas (Rīgas pilsētas pašvaldībā administratīvajā teritorijā - vismaz 150 jaunas darba vietas);” | **Vidzemes plānošanas reģiona 22.01.2021 iebildums:** “(..)Noteikt Rīgai un Pierīgai vienādus kvalifikācijas kritērijus un noteikt atšķirīgus kritērijus pārējiem reģioniem: - Samazināt 4.2. punktā minēto jauno darba vietu skaitu uz 50, izņemot Rīgā un Pierīgā;” | **Iebildums ir ņemts vērā daļēji.** No jauna radīto darba vietu skaita kritērijs ir samazināts no 100 uz 75 reģionos un no 150 uz 100 Rīgas pilsētas administratīvajā teritorijā, kā arī tiek precizēts, ka kritērijs vērtējams ilgākā, 3 gadu periodā. Papildus komersantiem tiek dota iespēja neizpildīt jaunu darba vietu kritēriju, ja tie izpilda pārējos 3 no 4 kritērijiem (4.4. apakšpunkts). | “4.4.2.1. plānotais investīciju projekta īstenošanas rezultātā no jauna radīto darba vietu skaits trīs gadu periodā ir vismaz 75 jaunas darba vietas (Rīgas pilsētas administratīvajā teritorijā plānotas vismaz 100 jaunas darba vietas);” |
| 29. | “4.4. plānotais preču vai pakalpojumu eksporta apjoms ir lielāks par 500 000 euro gadā;4.5. komersanta plānotais ieguldījumu apjoms gada ietvaros pētniecībā un attīstībā, darbinieku kompetenču pilnveidē ir vismaz 50 000 euro;” | **Latvijas tirdzniecības un rūpniecības kameras 25.01.2021 priekšlikums: “**(..) 3.4. plānotais preču vai pakalpojumu eksporta apjoms ir lielāks par 3 miljoniem euro gadā;3.5. komersanta plānotais ieguldījumu apjoms gada ietvaros pētniecībā un attīstībā, darbinieku kompetenču pilnveidē ir vismaz 500 000 euro;Tāpat aicinām iekļaut papildus (..):3.6. plānotais preču vai pakalpojumu, kuri ir importa aizstājēji, apjoms ir lielāks par 500 000 euro gadā.(..) LTRK ieskatā piedāvātie eksporta apjoma un ieguldījumu apjoma PA un darbinieku kvalifikācijas celšanā ir palielināmi, lai virzītos uz produktivitātes un eksportspējas pieaugumu visos tautsaimniecības sektoros.” | **Priekšlikums ir ņemts vērā daļēji** un uz tā pamata ir izstrādāti precizējumi Noteikumu 4.4.3. un 4.4.4. apakšpunktos: 1) palielinot eksporta apjomu 4.4.3. apakšpunktā; 2) papildinot 4.4.3. apakšpunktu ar tekstu “vai plānotais saražoto preču vai sniegto pakalpojumu apjoms trīs gadu periodā, kuri ir importa preču vai pakalpojumu aizstājēji, ir lielāks par 500 000 euro gadā trīs gadu periodā”; 3) palielinot plānoto ieguldījumu apjomu pētniecībā un attīstībā 4.4.4. apakšpunktā.  | “4.4.3. plānotais preču vai pakalpojumu eksporta apjoms triju gadu periodā pēc investīciju projekta īstenošanas ir lielāks par 3 000  000 euro (komersantiem, kas īsteno investīciju projektus Rīgas pilsētas administratīvajā teritorijā, plānotais preču vai pakalpojumu eksporta apjoms ir lielāks par 5 000 000 euro) vai plānotais saražoto preču vai sniegto pakalpojumu apjoms trīs gadu periodā, kuri ir importa preču vai pakalpojumu aizstājēji, ir lielāks par 500 000 euro gadā trīs gadu periodā;4.4.4. komersanta plānotais ieguldījumu apjoms pētniecībā un attīstībā, tai skaitā darbinieku kompetenču pilnveidē, trīs gadu periodā pēc investīciju projekta īstenošanas, ir vismaz 250 000 euro” |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Zanda Gailume - Zohara

Inovācijas departamenta

Projektu attīstības nodaļas vecākā referente

tālr.: 67013039, e-pasts: zanda.gailume-zohara@em.gov.lv